चित्रकारी (भारतीय किसिम) - विभिन्न प्रकार क लोक चित्र भारतीय संस्कृति खातिर गर्व क बात ह जवन की भारत की सुंदरता, परंपरा और विरासत के दर्शावेला। मधुबनी, राजस्थानी, बटिक-आर्ट, पट्टचित्र, गोंड, मंडला, वारली -आदिवासी कला, पिथोरा, बंगाली, निर्मल, मैसूर, तंजौर चित्रकारी आदि जैसन कईगो पारंपरिक चित्रकला बाड़ी स, जवन प्रेम, सर्वशक्तिमान, सौंदर्य, सच्चाई क अभिव्यक्ति ह और इ परंपरा और कला की तौर प भारत की हर क्षेत्र में देखे के मिलेला।

बिना हिलले खड़ा रहे वाला आ काहिरी समय में उड़ के भाड़े वाला ई चिरई के लोग ग़लतफ़हमी में आन्हर बुझे आ एही से एकर नाँव अइसन धारा गइल श्री लंका में भी ए के काना कोका कहल जाला।

ज्यादातर बिद्वान लोग गौतम बुद्ध क जनमभुईं कपिलवस्तु के मानेला जेवन दक्षिणी नेपाल में बा। एकरी अलावा नेपाले में लुम्बिनी (वर्तमान रुम्मिनदेई) की बारे में काफ़ी बिद्वानन के मत बा कि इहाँ भगवान बुद्ध के जनम भइल रहे। एकरी आलावा उत्तर प्रदेश में पिपरहवा आ उड़ीसा में कपिलेश्वर के भी बुद्ध भगवान क जनमभुईं साबित करे के कोशिश होला। ज्यादातर लोग इहे मानेला कि गौतम गोत्र की शाक्य क्षत्रिय राजा शुद्धोदन जेवन कपिलवस्तु के राजा रहलें आ महारानी महामाया देवी कि पुत्र की रूप में उहाँ के जनम भइल आ सिद्धार्थ नाँव धराइल।

धनेश एगो चिरईन क जाति हवे। इन्हन क ठोड़ लमहर, भारी आ नीचे की ओर घूमी होला औरी अमूमन ऊपर वाली चोंच के ऊपर लंबा उभार होला। एही दुत्तल्ला ठोड़ की वजह से अंग्रेज़ी नाम Hornbill (Horn=सींग, bill=चोंच) पड़ल हवे काँहें की अंग्रेज़ लोग इ उभार के सींग का दर्ज़ा दिहल।

मानल जाला की भारत में राजनीतिक उथल-पुथल से जमीनी रास्ता के कम चालू रह गइला के कारण समुन्द्री मार्ग से यातायात बढ़ल आ एही से लंका के पाली धर्मग्रंथ, जवन थेरवाद के आधार हवें, अधिक प्रचलन बढ़ल।

एकरे अन्दर बिस्फोट के बाद ई लगभग 30,000 किलोमीटर प्रति सेकेंड (प्रकाश के वेग के 10%) के दर से आकाशीय सामग्री के अपना से दूर फेंके ला। एह से एगो शॉक-वेव के निर्माण हो जाला आ आसपास काफ़ी दूर तक पदार्थ छितरा जाला। अइसना पदार्थ के सुपरनोवा छाड़न कहल जाला।

भोजपुरी क्षेत्र में अलग-अलग मौसम में गावल जाये वाला तरह-तरह क गीत पावल जालें जेवना में कजरी क आपन एगो अलगे महत्व हवे । कजरी गावे क मौसम बरसात क होला जब सावन की महीना में ए गीतिन के गावल जाला। कजरी के गीति गावे वाली अधिकतर नयी उमर के लइकी-बिटिया होखेलीं । ए गीतिन के सावन में झुलुआ खेलत घरी लइकी कुल आपस में दू गोल बना के गावेलीं। कजरी गा-गा के झुलुआ खेलला के ""कजरी खेलल"" कहल जाला । एहीसे कजरी की गीतिन में सावन की महीना क हरियाली, रिमझिम बरखा के फुहार क खनक, खेल-खेलवाड़ के चंचलता, किशोरावस्था के उछाह अउरी आपस में छेड़छाड़ वाली बातचीत के सरसता झलकेला।

बिबसिस (अंगरेजी: BIBSYS) नार्वे में मौजूद एगो ब्यवस्था हवे जेवन सगरी नार्वेजियन कॉलेज आ इनवर्सिटी सभ के लाइब्रेरी के सुबिधा उपलब्ध करावे ले। ट्रोंडहीम, नार्वे में मौजूद बिब्सिस, नार्वेजियन बिज्ञान आ टेक्नोलॉजी विश्वविद्यालय के यूनिट के रूप में काम करे ले। एकरा डाइरेक्टर बोर्ड के नियुक्ति नार्वे सरकार के शिक्षा आ रिसर्च मंत्रालय करे ला।

बाड़मेर जिला (अंगरेजी: Barmer district) भारत के राजस्थान राज्य में एक ठो जिला बाटे। एह जिला के मुख्यालय बाड़मेर बाटे आ ई जोधपुर मंडल में आवे ला।